Vilniaus miesto savivaldybės administracijos

Klientų aptarnavimo skyriaus

**Žemės ūkio poskyrio**

Teikiamos paslaugos Nr. 527

D.U.K

|  |  |  |
| --- | --- | --- |
| **Eil. Nr.** | **Klausimas** | **Atsakymas** |
| 1. | Kas yra sunkusis keturratis motociklas? | Sunkusis keturratis motociklas – keturratė savaeigė mašina, kurios konstrukcinis greitis didesnis kaip 45 km/h, eksploatacinė masė didesnė kaip 400 kg ir (arba) variklio galia didesnė kaip 15 kW. |
| 2. | Kas gali įregistruoti traktorių? | Traktorius registruoti (teikti dokumentus) gali savininkai arba jų atstovai, turintys atstovavimą patvirtinančius dokumentus (įgaliojimus). Fizinio asmens išduotas atstovavimą patvirtinantis dokumentas (įgaliojimas) turi būti patvirtintas notaro, o juridinio asmens – vadovo parašu |
| 3. | Ar yra privaloma registruoti visus traktorius? | Traktoriai, eksploatuojami uždarose teritorijose ir nedalyvaujantys kelių eisme, gali būti neregistruojami. |
| 4. | Ar norint užregistruoti traktorių reikia kreiptis į savivaldybę pagal deklaruotą gyvenamąją vietą? | Traktoriai registruojami nepriklausomai nuo traktoriaus savininko gyvenamosios vietos ar buveinės registravimo vietos. Įregistruojant kitos savivaldybės teritorijoje esantį traktorių arba keičiant jo registro duomenis, traktoriaus duomenis patikrina savivaldybės darbuotojas pagal traktoriaus buvimo vietą. |
| 5. | Ar yra registruojami savadarbiai traktoriai? | Iš atsarginių dalių ir agregatų surinkti traktoriai neregistruojami, išskyrus savadarbes priekabas ir puspriekabes, kurios registruojamos, jeigu atitinka Fizinių asmenų surinktų traktorių, savaeigių žemės ūkio mašinų ir traktorių priekabų, naudojant serijinės gamybos technikos agregatus, junginius ir detales, konstrukcijos techninius reikalavimus, patvirtintus Lietuvos Respublikos žemės ir miškų ūkio ministerijos. |
| 6. | Kokie papildomi dokumentai būtini norint įregistruoti savadarbę priekabą? | Įregistruojant iš atsarginių dalių ir agregatų surinktą priekabą turite pateikti Valstybinės mašinų bandymo stoties išvadas dėl jos atitikties |
| 7. | Ar galima laminuoti pažymėjimą? | Įrašai registracijos liudijime negali būti taisomi, registracijos liudijimas negali būti laminuojamas, jis saugotinas plastikiniame įdėkle. |
| 8. | Per kiek laiko reikia perregistruoti traktorių? | Traktoriaus savininko arba daiktinių teisių į traktorių pasikeitimo atveju traktorių įsigijęs asmuo registro duomenis turi pakeisti iki traktoriaus eksploatacijos pradžios, bet ne vėliau kaip per mėnesį nuo įsigijimo dienos. |
| 9. | Ką daryti pametus registracijos dokumentą? | Praradęs registravimo dokumentą ir (arba) valstybinio numerio ženklą, registruojantis asmuo papildomai pateikia raštišką paaiškinimą. Vietoj prarasto registravimo dokumento išduodamas naujas registracijos liudijimas. Veiksmai, atliekami išduodant naują valstybinio numerio ženklą ir (ar) naują registracijos liudijimą vietoj prarastų, laikomi registro duomenų keitimu. Prarasti registravimo dokumentai ir valstybinio numerio ženklai laikomi negaliojančiais nuo tos dienos, kai savivaldybės administracija gauna pranešimą apie jų praradimą |
| 10. | Kada reikia/galima išregistruoti traktorių? | Traktorių ar kitą žemės ūkio techniką reikia/galima išregistruoti , kai baigiasi laikinos registracijos terminas; savininkas numato traktoriaus toliau neeksploatuoti; traktorius parduodamas ar kitu būdu perduodamas užsienyje gyvenančiam fiziniam asmeniui ar užsienyje esančiam juridiniam asmeniui; traktoriaus savininkas išvyksta gyventi į užsienį. |
| 11. | Kokia technika yra registruojama registre? | Traktoriai, savaeigės žemės ūkio ir kitos savaeigės mašinos, kurių variklio galia viršija 8 kW, taip pat jų priekabos ir puspriekabės. |
| 12. | Per kiek laiko įregistruojama technika? | Savivaldybės administracija turi įregistruoti traktorių ne vėliau kaip per 3 darbo dienas nuo registravimo prašymo ir traktoriui registruoti reikalingų dokumentų pateikimo. |
| 13. | Kur registruojama technika? | Traktorius registruoja savivaldybių administracijos. |
| 14. | Kaip gauti juridinę galią turinčią pažymą iš traktorių,savaeigių ir žemės ūkio mašinų ir jų priekabų registro? Per kiek laiko išduodama pažyma? Kur galima rasti prašymo pavyzdį? | Parašyti prašymą ŽŪIKVC. Skubos tvarka pažyma išduodama per parą laiko, ne skubos tvarka pažyma išduodama ne vėliau kaip per 10 darbo dienų nuo prašymo gavimo dienos. Prašymo pavyzdį galima rasti [čia](http://www.vic.lt/uploads/file/19_TSMPR_pazymos_pavyzdys.pdf). |
| 15. | Ar galima gauti pažymą apie techniką, registruotą kito asmens vardu? | Taip, paveldėjimo atveju, reikalingi paveldėjimą įrodantys dokumentai, kitais atvejais - atstovavimo sutartis. |